на данни от неупълномощени лица. Този контрол на достъпа се осигурява чрез въвеждане на технологични мерки, за да се постигне:
 i)
 ограничаване на физическия достъп до хардуера, на който функционират автоматизираните системи, чрез поставяне на физически бариери;
 ii)
 ограничаване на логическия достъп до автоматизираните системи посредством използването на технология за идентифициране, удостоверяване на автентичността и упълномощаване;
 б)
 наличност, така че достъпът до данните да е осигурен дори и след значителен период от време и възможно въвеждане на нов софтуер;
 в)
 одитна проследяемост, така че промените в данните винаги да могат да бъдат откривани и анализирани назад във времето.
 ГЛАВА VIII
 ЗАКЛЮЧИТЕЛНИ РАЗПОРЕДБИ
 Член 76
 Изменения на Регламент (ЕС) No 601/2012
 Регламент (ЕС) No 601/2012 се изменя, както следва:
 1)
 В член 12, параграф 1, трета алинея буква а) се заменя със следното:
 „а)
 за инсталации — данни за всеки голям и малък пораждащ емисии поток, показващи съответствие с праговете на неопределеност за данните за дейността и изчислителните коефициенти, където е приложимо, за използваните нива, определени в приложения II и IV, и за всеки източник на емисии — показващи съответствие с праговете на неопределеност за прилаганите нива, определени в приложение VIII, според случая;“
 2)
 В член 15, параграф 4 буква а) се заменя със следното:
 „а)
 по отношение на плана за мониторинг за емисиите:
 i)
 промяна в стойностите на емисионните фактори, заложени в плана за мониторинг;
 ii)
 промяна на използваните изчислителни методи, посочени в приложение III, или преминаване от изчислителен метод към метод за приблизителна оценка съгласно член 55, параграф 2 или обратно;
 iii)
 въвеждане на нови пораждащи емисии потоци;
 iv)
 промени в статута на оператора на въздухоплавателно средство като оператор с малки емисии по смисъла на член 55, параграф 1 или в някой от праговете, предвидени в член 28а, параграф 6 от Директива 2003/87/ЕО;“
 3)
 Член 49 се заменя със следното:
 „Член 49
 Пренос на CO2
 1. Операторът приспада от емисиите на инсталацията всяко количество CO2, произхождащо от изкопаем въглерод при дейности, попадащи в обхвата на приложение I към Директива 2003/87/ЕО, което не се отделя като емисии от инсталацията, но:
 а)
 се подава извън инсталацията към някой от следните обекти:
 i)
 инсталация за улавяне с цел транспортиране и дългосрочно съхранение в геоложки обекти, разрешено в съответствие с Директива 2009/31/ЕО;
 ii)
 преносна мрежа с цел транспортиране и дългосрочно съхранение в геоложки обекти, разрешено в съответствие с Директива 2009/31/ЕО;
 iii)
 място за съхранение, разрешено в съответствие с Директива 2009/31/ЕО, с цел дългосрочно съхранение в геоложки обекти;
 б)
 се подава извън инсталацията и се използва в производството на утаен калциев карбонат, в който използваният CO2 е химически свързан.
 2. В своя годишен доклад за емисиите операторът на подаващата инсталация вписва идентификационния код на приемащата инсталация, признат в съответствие с актовете, приети съгласно член 19, параграф 3 от Директива 2003/87/ЕО, ако приемащата инсталация попада в обхвата на посочената директива. Във всички други случаи операторът на подаващата инсталация вписва името, адреса и данните за връзка на лицето за контакт за приемащата инсталация.
 Посоченото в първата алинея се отнася също и за приемащата инсталация, като в